Diari Oficial de la Generalitat Valenciana


Sumari del DOGV 1942, del 13-01-1993 (1993/826874)

RESOLUCIÓ d'1 de desembre de 1992, de la Direcció General de Conservació del Medi Natural, per la qual declara zona de seguretat 327 hectàrees de la partida denominada Planes del Regne, al terme municipal de San Jorge (Castelló).
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1942

Data del DOGV
:   13-01-1993

Secció del DOGV
:   ALTRES DISPOSICIONS

Número del document
:   1993/826874


Data del document
:   01-12-1992

Organisme emissor
:   Conselleria de Medi Ambient

Tipus de document
:   Resolució

Resolució d'1 de desembre de 1992, de la Direcció General de Conservació del Medi Natural, per la qual declara zona de seguretat 327 hectàrees de la partida denominada Planes del Regne, al terme municipal de San Jorge (Castelló).  
D'acord amb el que es preveu als articles 14,2.i, 14.5 i 15.1.e del Reglament de Caça i a fi d'evitar els notables danys materials que és produeixen als conreus i a les instal·lacions de reg ubicats als terrenys de règim cinegètic comú, objecte d'aquesta resolució, aquesta direcció general, atenent la sol·licitud d'Agustín Forcadell Roig, en representació de la Societat Agrària »de Transformació número 643, denominada Pou de Barrina, i d'Agustín Vilar Arasa, en representació de la comunitat de regants denominada Pozo de San Jorge, sol·licitud a la qual s'adjunta l'informe favorable del Servei Territorial de Castelló de la Conselleria de Medi Ambient, resolc:  
Primer  
Declarar zona de seguretat els terrenys que, amb una extensió aproximada de 327 hectàrees, s'ubiquen a la partida denominada Planes del Regne, al terme municipal de San Jorge, província de Castelló. Aquests terrenys estan delimitats pels límits següents:  
Nord: carretera de Vinaròs a San Rafael del Río.  
Sud: camí de les Planes.  
Est: límit del terme municipal de Vinaròs.  
Oest: límit del terme municipal de Traiguera.  
Els dits límits queden reflectits a l'annex d'aquesta resolució.  
Segon  
Les entitats sol·licitants hauran de col·locar als límits i accessos als esmentats terrenys, cartells metàl·lics rectangulars de 35 x 50 centímetres, separats entre si, com a màxim, 100 metres, en els quals, sobre fons blanc, hi haja pintada amb lletres majúscules negres la llegenda següent: «Zona de seguretat - Prohibit caçar amb armes de foc». Aquests cartells i els pals metàl·lics que els sustenten hauran de ser mantinguts permanentment en bon estat de conservació.  
Tercer  
Als terrenys afectats per aquesta resolució es prohibeix l?ús d'armes de foc i de qualsevol altra art de caça, quan usar-la implique perill per a les persones o els seus béns.  
Es prohibeix, a més, disparar en direcció a la dita zona, sempre que el caçador no se'n trobe separat per una distància major que aquella on puga arribar el projectil o que la configuració del terreny intermedi siga de tal manera que resulte impossible de batre la zona de seguretat.  
Quart  
Aquesta resolució caducarà automàticament si la zona ressenyada perdés la condició de vulnerabilitat enfront dels danys de què pogués ser objecte per l?ús d'armes de foc. En aqueix cas, es retiraran els cartells corresponents.  
Cosa que es fa pública perquè se'n prenga coneixement.  
València, 1 de desembre de 1992.- El Director General de Conservació del Medi Natural: Eduardo Galante Patiño.  
ANNEX  
Delimitació de la zona declarada com a zona de seguretat  
Veure annex